# Resolució 1973 del Consell de Seguretat de les Nacions Unides

La Resolució 1973 del Consell de Seguretat de les Nacions Unides, sobre la situació a Líbia, és una mesura adoptada el 17 de març de 2011. La resolució del Consell de Seguretat va ser proposada per França, el Líban i el Regne Unit. Deu membres del Consell de Seguretat hi van votar en favor (Bòsnia-Hercegovina, Colòmbia, el Gabon, el Líban, Nigèria, Portugal, Sud-àfrica i els membres permanents França, el Regne Unit i els Estats Units). Cinc membres (el Brasil, Alemanya i l'Índia, i els membres permanents Rússia i la Xina) es van abstenir, i ningú no s'hi va oposar.
La resolució ordena un alto el foc immediat i autoritza a la comunitat internacional a establir una zona d'exclusió aèria sobre Líbia i a fer ús de tots els mitjans necessaris llevat de l'ocupació estrangera per a protegir els civils.

## Punts importants

La resolució:
* ordena l'establiment d'un alto el foc immediat i un fi absolut a la violència i tots els atacs i abusos contra els civils;
* imposa una zona d'exclusió aèria sobre Líbia;
* autoritza tots els mitjans necessaris per a protegir els civils i les àrees poblades per civils, llevat d'una força d'ocupació estrangera;
* enforteix l'embargament d'armament i particularment les accions contra els mercenaris, permetent les inspeccions obligatòries de vaixells i avions;
* imposa una prohibició de tots els vols designats com a libis;
* imposa una congelació d'actius pertanyents a les autoritats líbies, i reafirma que dits actius poden ser utilitzats pel benefici del poble libi;
* amplia la prohibició de viatge i la congelació d'actius de la Resolució 1970 del Consell de Seguretat de les Nacions Unides per a incloure-hi un nombre addicional d'individus i entitats líbies;
* estableix un grup d'experts per a observar i promoure la implementació de les sancions

## Votacions

| A favor (10) | Abstencions (5) | En contra (0) |
| Bòsnia i Hercegovina Colòmbia Estats Units França Gabon Líban Nigèria Portugal Regne Unit Sud-àfrica | Alemanya Brasil R.P. de la Xina Índia Rússia | |
* Els membres permanents es mostren en negretes.
Rússia i la Xina, membres permanents, mostraren reserves quant a la zona d'exclusió aèria incloent-hi la viabilitat de fer complir-la i les preocupacions sobre l'ús de la força quan altres mitjans no han estat esgotats; però va notar les peticions de la Lliga Àrab i la Unió Africana, així com la "situació especial" a Líbia, i per tant, es van abstenir.
L'endemà, la canceller alemanya, Angela Merkel, va dir que Alemanya no prendria part de l'operació militar, però, va afegir: "Compartim sense reserves les metes d'aquesta resolució. La nostra abstenció no ha de confondre's amb neutralitat".

## Resposta líbia

El govern de Muammar al-Gaddafi va anunciar aproximadament a tres quarts d'una de la tarda (GMT) del 18 de març de 2011 que iniciaven un alto immediat de les activitats militars en resposta a la resolució de l'ONU. Tanmateix, alguns mitjans de comunicació han declarat que el govern continua les accions, malgrat l'alto el foc.

## Referències

* ↑ UN. «Security Council authorizes ‘all necessary measures' to protect civilians in Libya». UN News Centre, 17-03-2011.
* ↑ «Libya: UN backs action against Colonel Gaddafi». BBC News, 18-03-2011.
* ↑ «Libya: Nigeria votes in favour of no-fly resolution». Vanguard (Nigeria), 18-03-2011.
* ↑ Roth, Richard «U.N. Security Council approves no-fly zone in Libya». CNN, 18-03-2011.
* ↑ «China opposed UN resolution on Libya». Times of India, 18-03-2011.
* ↑ «UN Security Council adopts resolution on Libya». RIA Novosti, 18-03-2011.
* ↑ BBC (retrieved 18 març 2011)
* ↑ Shackle, Samira «Libya declares ceasefire» (en anglès). New Statesman.
* ↑ «Libya Live Blog - març 18». Al Jazeera, 18-03-2011.
* ↑ «Gaddafi avança ràpidament cap a Bengasi malgrat declarar un alto el foc». El Periódico de Catalunya, 18-03-2011.